62025CO0160_INF
Uznesenie Súdneho dvora (šiesta komora) z 10. novembra 2025[Wawicz] (
i
)
(vec C‑160/25)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Ochrana spotrebiteľa – Smernica 93/13/EHS – Nekalé podmienky v spotrebiteľských zmluvách – Dôsledky konštatovania nekalej povahy zmluvnej podmienky – Zmluva o hypotekárnom úvere indexovanom na cudziu menu – Určenie výmenného kurzu medzi menami – Nekalá časť zmluvnej podmienky týkajúcej sa výmenného kurzu – Odradzujúci účinok – Povinnosti vnútroštátneho súdu – Samostatná povaha nekalej časti zmluvnej podmienky“
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Vyhlásenie zmluvnej podmienky za nekalú – Rozsah – Zmluva o hypotekárnom úvere denominovanom v jednej mene a indexovanom na inú menu – Vnútroštátna judikatúra umožňujúca ďalšiu existenciu tejto zmluvy po odstránení nekalej časti zmluvnej podmienky týkajúcej sa výmenného kurzu medzi týmito menami – Prípustnosť – Podmienka – Časť stanovujúca samostatné záväzky oddeliteľné od ostatných povinností stanovených v tejto zmluvnej podmienke – Overenie prislúchajúce vnútroštátnemu súdu
(Smernica Rady 93/13, článok 6 ods. 1 a článok 7 ods. 1)
(pozri body 24 – 31, 34, 47 a výrok)
Výrok
Článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách
sa majú vykladať v tom zmysle, že:
nebránia vnútroštátnej judikatúre, podľa ktorej zmluva o úvere denominovanom v jednej mene a indexovanom na inú menu, uzavretá medzi predajcom alebo dodávateľom a spotrebiteľom, zostáva v platnosti aj napriek zrušeniu časti zmluvnej podmienky týkajúcej sa stanovenia nákupného a predajného kurzu tejto meny, ktorá stanovuje úpravu stredového výmenného kurzu uvedenej meny v závislosti od nákupného a predajného rozpätia stanoveného veriteľom, z dôvodu nekalej povahy tejto časti, ak uvedená časť zakladá zmluvnú povinnosť odlišnú od povinností uvedených v tejto zmluvnej podmienke v tom zmysle, že stanovuje samostatné záväzky, ktoré sú oddeliteľné od ostatných povinností stanovených v uvedenej zmluvnej podmienke.
(
i
)	Názov tejto veci je fiktívny. Nezodpovedá skutočnému menu ani názvu žiadneho z účastníkov konania.